钦定古今图书集成/明伦汇编/官常典/第421卷 > 贾谊新书 > 陈元礼
## 钦定古今图书集成/明伦汇编/官常典/第421卷 > 贾谊新书 > 陈元礼

按《唐书王毛仲传》：陈元礼宿卫宫禁，以淳笃自检。帝
尝欲幸虢国夫人第，谏曰：“未宣敕，不可轻去就。”帝为
止。后在华清宫，正月望夜，帝将出游，复谏曰：“宫外旷
野，无备豫，陛下必出游，愿归城阙。”帝不能夺。安禄山
反，谋诛杨国忠阙下，不克，至马嵬，卒诛之。从入蜀，还
封蔡国公。及李辅国迁帝西内，元礼以老卒。